cyanic-selkie/wikianc huggingface dataset:
Frâns II fan Bretanje
Yntriizjes oer en wer
It wichtichste probleem dat Frâns II hie, wie lykwols dat er gjin manlike opfolger hie; syn iennichste neiteam bestie út dochters yn in tiid dat froulju net yn tel wiene. Op ynstigaasje fan Frâns II befêstigen de Stannen fan Bretanje yn 1486 syn opfolging troch syn dochter Anna fan Bretanje. In jier letter, yn 1487, waard mei Frankryk it Ferdrach fan Châteaubriant sletten, wêryn't Frankryk de ûnôfhinklikens fan Bretanje erkende. Nettsjinsteande dat holden de Frânsen oan mei yntrigearjen om dy ûnôfhinklikens te ûndermynjen, wat op in stuit útrûn op skermutselings oan 'e grins. In keninklik Frânsk leger ûnder Loadewyk II fan La Trémoille dy sels ynfallen tsjin 'e Bretonske stêden Vannes en Fougères en sleat de tagong oer lân nei Bretanje, dat op in skiereilân leit, ôf.
Willem Winters
thumb|right|300px|Willem Winters Willem Winters (It Hearrenfean, 8 maaie, 1946 - Ljouwert, 13 maaie 2023) wie sosjolooch, fan 1984 ôf oan útjouwer (Stichting Uitgeverij Perio oant yn 2022 ), publisist en dada-leafhawwer.
Sûnt 1990 wied er oanhelle mei de sykte fan Parkinson. Hy stoar yn de âldens fan 77 jier.
Vibe
Vibe hat syn súkses te tankjen oan in breder ferskaat fan ûnderwerpen as konkurrinten lykas The Source en XXL, dy't har útslutend op rapmuzyk rjochten, of Rolling Stone en Spin, dy't allinne mar oandacht oan popmuzyk bestegen. Yn 2012 hie Vibe in oplaach fan krapoan 301.000, wêrfan't goed 202.000 út abonnees bestie, wylst rom 98.500 eksimplaren bestimd wiene foar de frije ferkeap. Fan 2003 oant 2007 kende Vibe op it mêd fan 'e muzyk syn eigen Vibe Awards ta, wêrfan't de útrikkingsseremoanje live útstjoerd waard op 'e stjoerders UPN (2003-2006) en VH1 Soul (2007)
Filmfestival fan Traverse City
Misje
It Filmfestival fan Traverse City sjocht it as syn misje om "gewoan geweldige films" te fertoanen, dy't de treflikens fan 'e filmyndustry sjen litte. Dêrby wurdt yn it bysûnder omtinken skonken oan ûnôfhinklike films en dokumintêres fan sawol bekende as nije filmmakkers, dy't gjin algemiene distribúsje krije.
Lâns (wapen)
thumb|250px|[[Richard Liuwenhert en Saladin bestride elkoar mei de lâns op in midsiuwsk ôfbyld]] thumb|250px|[[Normandjers|Normandyske kavaleristen falle de Angelsaksen oan yn de Slach by Hastings, ôfbyld op it Tapyt fan Bayeux. De lânsen wurde mei ien hân boppe de holle holden]] In lâns is in gefjochtswapen dat ôflaat is fan is de spear en ornearre foar it gebrûk troch de kavalery. Yn tsjinstelling ta de spear wurdt der mei in lâns net smiten. De lâns is in wapen dat fral assosjearre wurdt mei ridders, dy't de lâns sawol yn de striid as foar toernoaien brûkten.
De lânsen dy't yn de kriich tsjinnen, wienen skerp (om troch maljenkolders stjitte te kinnen) en goed útbalansearre sadat sy mei ien hân brûkt wurde koene.
The Cabin in the Woods
The Cabin in the Woods is in Amerikaanske, foar in part satirysk bedoelde, horrorfilm út 2012 fan it subsjenre fan 'e slasherfilm. De film stie ûnder rezjy fan Drew Goddard, en de haadrollen waarden fertolke troch Kristen Connolly, Fran Kranz, Chris Hemsworth, Jesse Williams en Anna Hutchison. De titel betsjut "De Blokhutte yn 'e Bosk". It ferhaal giet oer fiif studinten dy't har in wykein weromlûke yn it fakânsjehûs, in blokhutte, fan 'e neef fan ien fan harren, op in ôfhandich plak yn 'e bosken. Dêr wurde se oanfallen troch sombys, wylst it hiele spul yn in ûndergrûnsk laboratoarium oanstjoerd wurdt troch in groep wittenskippers. The Cabin in the Woods krige fan 'e filmkritisy oer it algemien positive resinsjes en wie yn 'e bioskopen in beskieden súkses.
Plot
Sitterson en Hadley binne ûnderwilens yn panyk om't harren ritueel driget te mislearjen. It duorret eefkes ear't se útfûn hawwe wêr't Marty en Dana bedarre binne, mar dan stjoere se in befeiligingsman op harren ôf om harren liftkoai te iepenjen. Se jouwe befel om Marty daliks dea te sjitten, mar Dana gewurde te litten. De senuweftige befeiligingsman lit him lykwols ôfliede troch ien fan 'e meunsters, sadat Marty en Dana him oermasterje kinne. Se kringe de ûndergrûnske fasiliteit binnen, dêr't se beskûl sykje yn it lytse kontrôlekeammerke fan 'e befeiligingsman. As in troch Sitterson en Hadley alarmearre swierbewapene ienheid befeiligingslju arrivearret en it fjoer iepenet op it kontrôlekeammerke, ûntskoattelje Marty en Dana de oare koaien. De frijlitten meunsters falle op 'e befeiligingslju oan en rjochtsje in letterlik bloedbad oan as se dy oan stikken skuorre. Dêrnei kinne de meunsters frij omrinne troch de hiele fasiliteit, dêr't se fuortendaliks de hiele stêf begjinne ôf te slachtsjen. As se de grutte kontrôlekeamer binnenkringe, wurdt Wendy Lin troch in reuseftige slange ferslynd, wylst Hadley, iroanysk genôch, deamakke wurdt troch in seemearman. Sitterson wit as iennichste troch in lûk yn 'e flier te ûntkommen nei in noch djipper lein diel fan 'e fasiliteit.
Underwilens binne Marty en Dana weiwurden troch in gat dat ien fan 'e meunsters yn in muorre slein hat. As se immen efter har oankommen hearre, stekt Dana om har hinne en rint Sitterson sa by fersin op it roastich mês dat Marty oan Judah Buckner ôfhandich makke hie. De wûne is fataal, mar ear't er stjert, smeekt Sitterson Dana om Marty te fermoardzjen. Dat lêste fersyk negearjend flechtsje de beide studinten djipper omleech, dêr't se op in oerâlde timpel stjitte. Oan 'e fierste kant fan 'e mânske keamer hâldt de flier op by in kleau dy't noch folle djipper de Ierde yn giet. As Marty dêr oer de râne kipet, sjocht er dizenich yn 'e djipte wat reuseftichs bewegen.
Dana, dy't nei har delstekken fan Sitterson fan Marty it pistoal krigen hat dat se de befeiligingsman by de lift ôfnommen hawwe, rjochtet it fjoerwapen op Marty. Se stiet op it punt om 'e trekker oer te heljen as se oanfallen wurdt troch in wearwolf, dy't harren efternei kommen is fan heger yn it kompleks. Se lit it pistoal falle, en Marty en de Direktrise dogge dêr allebeide in greep nei en reitsje op 'e râne fan 'e kleau behelle yn in wrakseling. Marty, dy't de Direktrise ûnder him hat, sjocht út syn eachhoeke it sombyfanke Patience Buckner oan kommen en lit himsels mei opsetsin op 'e rêch rôlje, sadat de Direktrise boppe leit. Patience slacht de Direktrise in bile yn har efterholle, wêrnei't Marty har en Patience oer de râne fan 'e kleau wâdet. Hy pakt it pistoal en sjit de wearwolf dea, dy't Dana ûnderwilens slim tatakele hat.
Fryske skuorre
Skiednis
De pleatsen yn de Midsiuwen wienen langwizich: Foaroan it wendiel, dêrefter de stâl en derefter de heaberch. Om it hea te beskermjen tsjin rein en wyn waard de heaberch oan de sydkanten tichttimmere. Utwreidingen fan de pleats waarden tsjin de heaberch oanboud, wêrtroch't de heaberch hieltyd mear it sintrum fan de pleats waard en stadichoan ûntstie de Fryske skuorre. Om 1600 is de Fryske skuorre ûntstien yn Fryslân en is letter ek trochfierd yn Grinslân.
Konstruksje
De haadkonstruksje bestiet út twa of mear dekbalkebynten fan swiere balken, dy't ûnderling keppele binne. Dizze konstruksje dielt de skuorre yn de lingterjochting op yn trije beuken: de middenbeuk is it grutte middengedielte en oan wjerskanten twa sydbeuken ûnder it ôfrinnende dak. It oantal byntfekken (gollen) bepaalt de lingte fan de skuorre.
Vinea Domini
"Vinea Domini" (Latyn foar "Wynberch fan de Hear") hat yn de Wikipedy ferskate betsjuttings:
The Cabin in the Woods
Opbringst
The Cabin in the Woods brocht yn 'e bioskopen yn 'e Feriene Steaten en Kanada $42,1 miljoen op, en yn alle oare lannen en territoaria $24,4 miljoen. Wrâldwiid kaam de opbringst dêrmei út op $66,5 miljoen. Ofset tsjin it budget fan $30 miljoen betsjut dat in winst fan $36,5 miljoen, hoewol't dêr de marketingkosten noch wol ôf moatte. Nei de Feriene Steaten fertsjinne The Cabin in the Woods it meast yn it Feriene Keninkryk ($8,5 miljoen), Frankryk ($2,4 miljoen) en Ruslân ($2,3 miljoen).
Prizen
The Cabin in the Woods wûn de Bram Stoker Award, in wichtige horrorliteratuerpriis, yn 'e kategory bêste senario. Hy wûn ek de British Fantasy Award yn deselde kategory en de Saturn Award foar bêste horror- of skrillerfilm. Fierders waard The Cabin in the Woods nominearre foar de Saturn Award foar bêste senario, de Empire Award foar bêste horrorfilm en de Hugo Award foar bêste dramatyske presintaasje (lange foarm).
Wite en Swarte Brekken en Aldhôf
Geografy
Oare plakken yn de omkriten binne Drylts, De Hommerts, Jutryp en Toppenhuzen. It leit yn twa gemeenten, Wymbritseradiel en Snits. Troch it Prinses Margrietkanaal is it gebiet ferbûn mei de Kûfurd en de Snitser Mar. Troch de Wâldfeart hat it ferbining mei Snits. It gebiet bestiet ûnder mear út de marren Wite Brekken, Swarte Brekken en Aldhôf, de wetters Easterwimerts, Modderige Ryd en It Nau fan de Brekken. Ek lizze der meardere eilannen yn it gebiet lykas De Krite, Deeklân, De Lange Warren en it Reidskar.
Ekology
Behearder fan it gebiet is Steatsboskbehear. It is oanwiisd as Fûgelrjochtlinegebiet fanwegen de grutte kloften blaupoatsjes, kolguozzen, pauguozzen en smjunten dy't dêr winterdeis oernachtsje. Fan de blaupoatsjes oernachtet ûngefear 17% fan de wrâldpopulaasje yn de simmerpolders fan it gebiet. Dêrby komt ek de readelistsoarte Noardske wrotmûs yn it gebiet foar.
Rispgebrûk
De rispinge waard eartiids feestlik ôfsluten by it ynheljen fan de lêste weide, it fersieren fan de lêste wein mei de rispmaaie; dat wie in griene tûke mei blêden of beien boppe-op de lêste wein mei hea, boekweet of rogge. Yn De Wâlden wie it faak in tûke fan de kwikkebei. It feest koe ek fierd wurde troch middel fan it genietsjen fan it heamiel of it blazen op blikkene hoarnen op de Klaai nei ôfrin fan it hjerstploeien, dat seis wiken duorre.
Jan Bos
Karrière
Nei it seizoen 2007-2008 stoppet Telfort mei de sponsoring fan de Team Telfort ridersploech dêr't Bos diel fan útmakket. Hy stapt oer nei de nije ridersploech Hofmeier dy't treend wurdt troch Ron Neymann en Jan van Veen.
Hefshuzen
Yn 1990 waarden de gemeenten Kantens, Usquert en Warffum tafoege oan Hefshuizen. De twa gedielten fan 't Zandt en Bierum waarden tafoege om gebiet fan de Iemshaven yn ien gemeente te krijen.
De namme waard wat keunstele achte en waard dêrom sûnt 1992 Iemsmûn (Eemsmond) neamd.
Trolls: World Tour
Plot
Underwilens ferkeart keninginne Poppy noch altyd ûnder de yndruk dat sy keninginne fan alle trollen is. Pas as se in brief ûntfangt fan Barb, wêryn't dyselde har útnûget om har 'string' op te jaan sadat alle trollen feriene wurde kinne ûnder rock, begjint it har te daagjen dat der mear trollen op 'e wrâld binne. Har âlde heit, de eardere kening Peppy, bychtet op dat er dy kennis altyd foar har geheim holden hat. Eins is Poppy net keninginne fan 'e trollen, mar allinne fan 'e poptrollen. Der besteane seis soarten trollen, elts mei in eigen keninkryk: Pop, Rock, Techno, Country, Klassyk en Funk. Ienris, yn it oanbegjin fan it trolledom, foarmen se stammen fan ien folk, allegearre mei in eigen magyske string, dy't mei-inoar op ien liere spand waarden. Underlinge deilisskip soarge lykwols dat de seis stammen elts harren eigen string meinamen en byinoar wei giene om eigen keninkriken te stiftsjen.
Poppy, Branch en Biggie berikke Lonesome Flats, it haadplak fan 'e sintaur-eftige countrytrollen. Poppy fynt harren muzyk te tryst, en hoewol't Branch har besiket te fertellen dat der neat mis is mei tryste muzyk, beslút se de countrytrollen op te fleurjen mei in medley fan de fleurichste lieten út 'e skiednis fan 'e popmuzyk. De countrytrollen kinne dat lykwols net wurdearje, en boargemaster Delta Dawn smyt Poppy-en-dy yn it pleatslike hûnegat foar "misdieden tsjin 'e muzyk". Se wurde lykwols befrijd troch in glêdpratende countrytrol dy't Hickory hjit, dy't fynt dat eltsenien syn eigen muzyksmaak hawwe mei. Nei't se ûntkommen binne oan in efterfolging troch Delta Dawn en de oaren, nimt Hickory harren op sleeptou nei Vibe City, de haadstêd fan 'e funktrollen. Underweis moetsje se Chaz, de smooth jazz-preemjejager, dy't harren ferlammet mei syn muzyk om harren finzen nimme te kinnen. Hickory, dy't snoepkes as eardopkes brûkt, weeft lykwols handich mei him ôf. Neitiid ferlit Biggie de groep om't Poppy in earder ûnthjit oan him brutsen hat om him te beskermjen.
Distribúsje
De distribúsje fan Trolls: World Tour waard fersoarge troch Universal Pictures. De film gie op 10 april 2020 yn 'e Amerikaanske bioskopen yn premiêre. Omreden fan 'e beheinings dy't ûnder it begjin fan 'e koroanafiruspandemy oplein waarden oan bioskoopbesyk waard Trolls: World Tour tagelyk útbrocht foar ferhier as video-on-demand. Dat late ta trelit mei de grutte bioskoopkeatlings, dy't dat net wurdearje koene. It byhearrende soundtrackalbum ferskynde op 13 maart 2020 by platemaatskippij RCA Records. Trolls: World Tour kaam op 23 maart 2020 beskikber as digitale download (foar ferkeap) en waard op 7 july fan dat jier útbrocht op dvd en blu-ray.
Fûnsstins
Mei de dea fan Wytze Fûns yn 1797 is it laach útstoarn. De stins/state stie der doe al hiel lang net mear. Sels op de kaart fan Schotanus út 1664 binne mar in pear húskes yntekene. Gjin tekentsje fan "vernietigde edele state" of "eigenerfde state", net iens it lytse sirkeltsje dat op syn kaarten in hofstee oanjout.
Nasjonaal-Sosjalistyske Beweging
1931-1940
Yn 1933, nei in jier fan opbou en organisaasje, waard de earste publike gearkomst, in saneamde Landdag yn Utert holden, dy't troch 600 partijlju besocht waard. Hjir presintearre de partij harsels en har krante, Volk en Vaderland. Dêrnei groeide de oanhing fan de partij. Yn itselde jier waard it amtners ferbean om lid fan de NSB te wurden.
Oanhingers
thumb|200px|NSB Lândei yn 1935.
1940-1945
Yn 1940 waarden alle sosjalistyske en kommunistyske partijen troch de Dútsers ferbearn; yn 1941 ferbearne sy alle partijen, útsein de NSB. De NSB wurke iepenlik gear mei de besettende macht. It tal leden waakste oan nei 100,000. De NSB spile in wichtige rol yn de legere oerheden en boargerynstellingen; eltse nije boargemaster dy't troch de Dútsers beneamd waard wie NSB-lid. Mussert hie ferwachte dat er lieder fan in ûnôfhinklik, mei Dútslân ferbûn, Nederlân makke wurde soe, mar de Eastenrykske Nazi Arthur Seyss-Inquart waard haad fan it besettend regear. Mussert moete Adolf Hitler ferskate kearen en pleite foar in ûnôfhinklik Nederlân, mar it slagge him net. Alhoewol't Seyss-Inquart útsteld hie dat Mussert minister-presidint fan Nederlân makke wurde moast, krige er allinne de earetitel 'Lieder fan it Nederlânske folk', mar hy krige hast gjin wiere macht. Troch Rost van Tonningen en oare pro-Dútske leden naam Mussert syn ynfloed tige ôf. Oan it begjin fan de simmer fan 1943 organisearren in soad NSB-ers harren yn de Landwacht, dy't it regear holp om it folk te kontrolearjen.
Earste Keamerleden
In oersjoch fan alle eardere Earste Keamerleden foar de NSB:
Bradford
Mids 20e iuw rekke de tekstylsektor yn ferfal. Sûnt moat de ekonomy fan Bradford it meast hawwe fan it toerisme. It Nasjonaal Mediamuseum en de Cartwright Hall lûke in soad minsken. Dochs hat Bradford te krijen mei deselde útdagings as oare Noard-Ingelske stêden yn it post-yndustriële tiidrek, ûntyndustrialisearring, húsfestingsproblemen, sosjale ûnrêst en tanimmende earmoed. Bradford wurdt ek wol sjoen as in skoalfoarbyld fan 'neist elkoar libjende mienskippen' (parallel communities), dêr't de befolkingsgroepen troch etnyske-, kulturele- en religieuze grinzen út elkoar hâlden wurde.
Jehannestsjerke (Lahnstein)
Ynrjochting
Yn de toer hinget in klok, dy't nei alle gedachten yn 1320 getten waard.
Jean Mermoz
thumb|Jean Mermoz yn 1935 Jean Mermoz (Aubenton, Aisne 9 desimber 1901 – Atlantyske Oseaan, 7 desimber 1936) wie in Frânsk fleander, dy't troch in protte minsken as in held beskôge wurdt yn Argentynje en syn heitelân Frankryk, dêr't in protte skoallen en wegen nei him ferneamd binne. Yn Brazylje wurdt hy ek erkend as in loftfeartpionier, hoewol't mar in pear minsken dêr witte hoe grut at syn fertsjinsten yn de earste jierren fan de fleanderij yn Súd-Amearika feitlik west hawwe.
Earste flechten en begjin fan de "De line"
Yn 1926 kresjte er mei syn tastel yn de Sahara. Hy waard gizele troch in groep rebellearjende Tûaregs, mar oerlibbe it aventoer.
De gouden jierren
Latécoère sette 1927 útein mei it bouwen fan syn eigen merk fleanmasines om de âlde Breguet 14 út de Earste Wrâldkriich te ferfangen. It die bliken dat de Latécoère 25, (of "Laté 25") en letter ek de Latécoère 26 en Latécoère 28 goed foldienen op de flechten fan Marokko nei Senegal ; Mermoz hat dy nije types ferskate kearen sels flein op dy rûtes. thumb|Latécoere 300 Croix-du-Sud
Grins (stêd)
Skiednis
thumb|left|Histoaryske stedskaart fan Grins (1649). Grins is ûntstien op de noardlikste útrinner fan de Hûnsrich. It doarp waard in belangryk hannelsplak en yn de 13e iuw waard der in wâl om it plak lein en waard it lid fan de Hânze. Yn 1361 wurdt yn de stêd in gearkomste fan de Upstalbeam holden. It is de iennichste gearkomste fan de Upstalbeam dy't yn de stêd holden waard. Neffens alle wierskyn wie de gearkomste fan 1361 ek de lêste gearkomste fan it bûn.
De stêd mei it útbrekken fan de Tachtichjierrige oarloch foar de Spanjerts, mar slute him yn 1594 mei de reduksje fan Grins oan by de Republyk. As ûnderdiel fan de Republyk koe de stêd de dominante faktor bliuwe yn it gewest Stad en Lande, dat oan de Frânske tiid ta winliken in selsstannige bestjoerlike ienheid bliuwe soe.
Befolking
Dêrneist is it tal minsken dat de stêd alle jierren ferlit of ynkomt folle grutter as yn oare stêden fan likense grutte. Yn 2008 fêstigen goed 15.000 har yn de gemeente, wylst goed 14.000 fuortgongen. Tilburch hie yn dat jier krapoan 10.000 minsken dy't har yn 'e stêd fêstigen, wylst der goed 9.000 fuortgongen. It tal minsken dat him yn de stêd fêstiget hat yn pyk yn de moannen augustus en septimber. Op 21 oktober 2010 koe Grins de 190.000e ynwenner wolkom hite, op 28 oktober 2014 de 200.000e.
Religy
thumb|Nieuwe Kerk (Nije Tsjerke) Grins is mei Amsterdam, de Zaanstreek en it easten fan de provinsje Grinslân ien de minst tsjerklike gebieten fan Nederlân. Foar safier’t de Grinzers wol tsjerklik binne, is der dochs in dúdlik ferskil mei de direkte omjouwing.
Musea
Oan de Westerhaven is it Nederlânsk Stripmuseum fêstige.
Danaus
De Danaus binne in skaai yn de famylje fan de Danainae.
Mienskipsskoalle De Legeaën
Mienskipsskoalle De Legeaën is in basisskoalle yn it doarp Sibrandabuorren. De skoalle ûntstie per 1 augustus 2018 troch in fúzje fan trije eardere basisskoallen: Kristlike Basisskoalle De Reinbôge yn Tersoal, Kristlike Basisskoalle De Twatine yn Gau en Iepenbiere Basisskoalle De Lege Geaën yn Sibrandabuorren. Alle trije doarpsskoallen wiene mei 35, resp. 55 en 35 learlingen nammentlik te lyts wurden om selsstannich fuort te bestean.
Het Nationale Dagblad
Nei de befrijding waarden de measte meidoggers fan Het Nationale Dagblad fan de Kommissy foar de Parsesuvering foar 20 jier út harren funksje set. Haadredakteur Raatgever krige dêrnjonken noch 18 jier finzenisstraf oplein.
Mattheus Teffer
Doe't er yn 1878 nei in skipbrek rêden waard, die er de gelofte dat er in sikehûs stiftsje soe yn syn berteplak Ljouwert. Hy kocht in hûs yn de Beginestrjitte. Dêr kaam letter it Diakonessehûs út fuort. Doe't Teffer organisatoaryske swierrichheden krige die er de ynstelling oer oan syn sweager J.G.W. Schreuder.
RAER
De redaksje fan RAER bestiet út Johannes Appelscha, Eva Monsma, Simon Althuisius, Guzman El Hadri en Gerlof Visser. Sy wolle mei RAER in tydskrift meitsje dat Frysktalich, twatalich en meartalich is, en dat perfoarst gjin plak biedt oan moadepoëzij.
Theodor Mommsen
Libbensrin
Mommsen is berne yn Garding yn Eiderstêd en is tein yn Bad Oldesloe. Hy wie earst professor by de Universiteit fan Leipzig waard yn 1858 lid fan de akademy en nei 1868 professor yn de Roomske skiednis oan de Universiteit fan Berlyn.
Skarsterbrêge
Gebouwen
Njonken de Skarremole steane by it doarp ek noch twa wynmotors, in lytse en in wat gruttere. Byldbepalend yn de Hollandiastrjitte is in rige arbeiderswenten út begjin 20e iuw. East fan it fabryk leit hjoed de dei in nijbouwyk mei dêryn in fiiftal strjitten. De âldste twa strjitten besteane hast hielendal út rychjeshuzen, wylst de nijere strjitten (boud nei de jierren 1990) hast allinnich út frijsteande huzen bestean. Yn de nijste strjitte (Trijegea) wennet men teffens oan it wetter fan de Skarster Rien.
Fleur Agema
Libben en wurk
Yn 2006 gie sy by de Partij foar de Frijheid fan Geert Wilders en kaam sy yn de Twadde Keamerfraksje fan dy partij. Sy lei har dêr ta op romtlike oardening, folkshúsfesting en ferkear en wettersteat. Teffens wie hja ficefraksjefoarsitter. Sûnt 2010 docht sy it wurd yn de keamer oer folkssûnens, wolwêzen en sport, jeugd en húshâlding, en subsydzjebelied.
Jon Oliva's Pain
Jon Oliva's Pain wie in Amerikaanske metalband oprjochte yn Tampa dy't aktyf wie tusken 2003 en 2019. De band brocht yn 2003 syn debútalbum Tage Mahal út. De teksten fan de band gean benammen oer spiritualiteit. Yn 2011 ferstoar bassist Matt LaPorte ûnferwachts yn syn sliep, hy waard ferfongen troch Jason Jennings. Mar de band is de dea fan syn bassist nea te boppe kaam en hold der yn 2019 definityf mei op. Jon Oliva's Pain hat fjouwer studio-albums útbrocht.
Fal fan Konstantinopel (1453)
Mei de oermastering fan de stêd (en al gau dêrnei ek de oare Byzantynske besittings) kaam in ein oan it Romeinske Ryk, in steat dy't sûnt 27 foar Kristus en hast 1.500 jier bestien hie. De troepen fan Mehmet II mochten de stêd nei de oermastering trije dagen plonderje en de likernôch 30.000 ynwenners fan de stêd waarden as slaven ferkocht. De grutste tsjerke fan it Byzantynske Ryk, de Hagia Sofia, waard transformearre yn in moskee. De Ottomanen bleaune de stêd Konstantiniyye neamen, de Arabyske namme fan Konstantinopel. Net earder dan yn 1930 krige de stêd offisjeel de hjoeddeiske namme Istanbûl.
It oermasterjen fan de stêd troch de Ottomanen sloech ek in ûnbidich gat yn de ferdigening fan it Europeeske kontinint. Sûnder lykweardige tsjinstanner koene de islamityske legers no sûnder grutte wjerstân fierder trochstjitte yn it kristlike Europa.
Papeleantsje
Hoewol't beide kleasters al lang ferdwûn binne, bleau it Papeleantsje iuwenlang bestean. Yn 'e tweintichste iuw waard it oanwiisd as ûnderdiel fan in kuierrûte. Yn it foarjier fan 2018 waard it paad fierhinne ferwuostge doe't in boer ien fan 'e berinnende sleatten temûk tichtsmite liet en in likernôch 400 m lang stik út it histoaryske trasee omploege en ynsiedde mei nôt om it by syn (oanswettende) ikker te lûken. Doe't dat ûntdutsen waard, stelde de ûntrêstge FNP der yn 'e gemeenteried fan Súdwest-Fryslân fragen oer, mar wethâlder Stella van Gent antwurde dat de gemeente gjin mooglikheid seach om tsjin 'e oangeande boer fanwegen te kommen, mei't de fernieling plakfûn hie doe't it âlde bestimmingsplan noch gou, wêryn't it sljochtsjen fan it paad straffeleas mooglik wie. De gemeente achte it mei dêrom likemin mooglik om 'e boer te twingen en bring it âlde sleattepatroan werom.
Trachterbekerkultuer
Lânbou
De foargongers fan it folk fan de trachterbekerkultuer wienen noch jager-samlers, de nijkommers yntrodusearren de lânbou. Sy ferbouden iennôt en amerweet op lytse perselen boulân dy't om harren huzen hinne leinen. Foar it swiere wurk brûkten sy oksen. It fee dat sy hoeden bestie út kij, skiep, bargen en geiten.
Sânepoel
De Sânepoel is in mar yn de gemeente Wymbritseradiel. De mar is ûnderdiel fan it Prinses Margrietkanaal tusken de Westerbrêgesleat en de Margriettunnel besuden Twellingea, yn de A7 tusken Snits en De Jouwer.
List fan planetoïden 1101-1200
Dit is in list fan planetoïden 1101-1200.
Johannes Bieruma Oosting
Hjirnei waard hy lid fan de Twadde Keamer fan de Steaten-Generaal foar it kiesdistrikt Ljouwert en dêrnei lid fan de Provinsjale Steaten fan Fryslân foar it kiesdistrikt It Hearrenfean. Yn 1858 waard hy kantonrjochter op It Hearrenfean, yn 1871 boargemaster fan Ljouwert en yn 1872 boppedat lid fan de Provinsjale Steaten fan Fryslân foar it kiesdistrikt Ljouwert.
Rockploech Spul
Wurklist
Rockploech Spul wie in echte kultband. De muzyk sloech oan by in lytse, mar fanatike keppel fens, benammen út Fryske studinte­fermiddens. In trochbraak nei in breed publyk siet der lykwols net yn. Dat slagge ek net mei it yn oktober 1980 ferskynde singeliere plaatsje Lytse wrotter/Wie’t mar freed fiif oere. Radio Fryslân, dêr’t yn dy tiid in soad ferfeelsume kombomuzyk op te hearren wie, woe der net rjocht oan. Dêrtroch hat it doe op de nasjonale radio faker te hearren west as op de Fryske. Fryslân wie der blykber noch net oan ta.
Lisanne Stoit
thumb|right|140px|Wajangpoppen (80x120) thumb|right|140px|Ego ( 80x120, akryl op kanvas) Lisanne Stoit of Sanne Stoit (Gemert, 12 jannewaris 1960) is in byldzjend keunstner út Stamproy. Nei in kursus binnendoararsjitektuer makke se dekoraasjes foar yn en om it hûs. Sûnt 2004 folge se skilderlessen by de Russyske skilderesse Irina Putyasheva. Dy learde har in eigen paad te kiezen by it skilderjen. De lêste tiid wurket hja gear mei keunstner Godelieve Vreys.
Katey Sagal
thumb|230px|Katey Sagal yn 1989 Catherine Louise (Katey) Sagal (Hollywood (Kalifornje), 19 jannewaris 1954) is in Amerikaansk aktrise en sjongster. Sy is it meast bekend fan har rollen yn de telefyzjerigen Married... with Children (as Peggy Bundy), Futurama (de stim fan Turanga Leela) en 8 Simple Rules (as Cate Hennessy).
Kapteyn Ynstitút
thumb|Kapteynborg, Zernikekompleks (2005) It Kapteyn Ynstitút is de ôfdieling stjerrekunde fan de Ryksuniversiteit Grins. De ôfdieling húsmannet yn de Kapteynborg op it Zernikekompleks yn de stêd Grins.
Sânpoel
De Sânpoel is in mar yn de gemeente De Fryske Marren. De poel leit oan de noardkant njonken de N359 fan De Lemmer en Balk yn de Graverijpolder súd fan Wikel.
Stasjon Amsterdam Muiderpoarte
Gebou
It stasjon waard yn 1939 ferfongen troch in nij gebou fan de hân fan arsjitekt Schelling. It nije stasjonsgebou kaam tusken de splitsing fan de Easterspoarwei en de Rhijnspoarwei te stean. It gebou hat krekt as it lyktidich iepene Amstelstasjon in hege stasjonshal mei glêzen kopgevel en twa lege sydgevels dy't tusken beide spoardiken lizze. Foar it hiele gebou is in luifel dy't foar de yngong nei foaren stekt. Oan 'e linkerkant fan it stasjonsgebou stiet in opfallend rank en heech seinhûs. Efter de tritich meter lange stasjonshal wiene by de iepening twa knikte fuotgongerstunnels nei de perrons fan de Easterspoarwei en de Rhijnspoarwei.
Teun Tolman
Tolman operearde op de rjochterkant fan syn partij. Hy wie in foarstanner fan it Súdafrikaanske Apartheidsbewâld, wie tsjin it ferlienen fan ûntwikkelingshelp oan Kuba en stimde yn 1978 tsjin de moasje-Terlouw wêryn de produksje fan de neutroanebom ôfwiisd waard.
Kertieren fan Fryslân
De eardere goaen Eastergoa, Westergoa en Sânwâlden wienen de trije plattelânskertieren, ûnderferdield yn tritich (respektivelik alve, njoggen en tsien) gritenijen. It fjirde kertier wie in stêdekertier en bestie út de Fryske alve stêden.
Tine van de Ven
Akwarel- en akrylferve helpe om los te kommen fan de werkenbere foarm. It suggestive krijt de oerhân, mar troch linefoarming krijt de kleurflek opnij in werkenbere foarm.
Alexia fan de Nederlannen
Berte
Prinsesse Alexia waard snein 26 juny 2005 om 14.41 oere berne yn it Bronovo-sikehûs yn De Haach. Tiisdei 28 juny, yn it âlde stêdhûs fan De Haach, joech har heit har berte oan by de boargerlike stân, yn de persoan fan boargemaster Wim Deetman.
Strjitte fan Hormûz
De Strjitte fan Hormûz of Strjitte fan Ormoes (Perzysk:تنگه هرمز, Arabysk: مضيق هرمز) is in seestrjitte tusken de Perzyske Golf in it westen en de Golf fan Oman yn it easten. Benoarden dit wetter leit Iran en yn it suden lizze de Feriene Arabyske Emiraten en in eksklave fan Oman.
Walter Gropius
Libben en wurk
Walter Gropius begûn syn arsjitektueroplieding yn 1903 yn München en sette dy fuort yn Berlyn. Yn 1907 kaam er yn tsjinst by it arsjitektuerburo fan Peter Behrens. Trije jier letter fêstige hy him as selsstannich arsjitekt en yndustrieel ûntwerper. Syn earste grutte opdracht wie it Fagusfabryk yn Alfeld (1911), in tige foarútstribjend bouwurk en it earste fabryk dêr't hast alle wannen fan glês makke wienen.
Teroele
De namme fan it doarp wie oarspronklik Ter Welle, nei it rivierke de Welle. It betsjut dus'" oan it wetter". De namme waard letter Teroele, dêr't de famylje-namme Troelstra fan ôf komt, bygelyks Pieter Jelles Troelstra.
Rolstoel
Oandriuwing
Ek by de elektryske rolstoel binne de tsjillen in wichtich ûnderdiel, ommers sûnder tsjillen kin in rolstoel net ride. De tsjillen fan de elektryske rolstoel soargje foar de oandriuwing. Der binne trije farianten mooglik, foartsjil-oandriuwing, middenstjil-oantriuwing en eftertsjil-oandriuwing.
Sânwetter
De namme Sânwetter jildt sûnt 15 maart 2007 as de offisjele namme, as ferfanging foar de eardere offisjele namme Zand- of Binnenwater.
Rolstoel
Off-road/bûtendoar
Dit binne grutte stoer eagjende rolstuollen mei faak fjouwertsjiloandriuwing. Se binne geskikt foar gebrûk op net ferhurde diken bygelyks yn it bosk as yn de drek. Foar op it strân binne se in bytsje minder geskikt, troch de sângefoelige parten yn de motor. Dy rolstuollen binne tige sterk.
Festival
In festival (fan it Aldfrânske festival, dat wer weromgiet op it Latynske festivalis) is in evenemint fan lju dy't belangstelling hawwe foar in beskaat ûnderwerp. Fan oarsprong waard de term benammen brûkt foar grutskalige feesten dy't troch mienskippen fierd waarden omreden fan in religieuze of kulturele oanliedings, lykas in hjeldei of in folkloristysk feest. Ek wiene in protte festivals ferbûn mei de lânbou, en yn 't bysûnder mei de ein fan 'e rispinge of de ûngetiid. Tsjintwurdich wurdt it wurd 'festival' ek oare grutskalige feestlike eveneminten brûkt; bygelyks om te ferwizen nei muzykkonserten troch ferskate bands en/of muzikanten (muzykfestival), of nei eveneminten dêr't nije films sjen litten wurde (filmfestival) of dêr't kabaretmakkers harsels presintearje (teäterfestival).
Festivals tsjinje gauris ek om 'e bannen binnen in spesifike mienskip of subkultuer oan te heljen. De dielnimmers krije dan troch harren dielname oan it festival it gefoel dat se ta in religieuze, maatskiplike, etnyske of geografyske groep minsken hearre, wat sterk bydraacht oan it groepsbewustwêzen. Festivals soargje fierders fral foar fermaak, eat dat benammen wichtich wie foar't der in entertainmentyndustry bestie dy't syn produkten fia tillefyzje, radio, ynternet en oare media fersprate. Faak soargje festivals ek foar de fersprieding fan ynformaasje oer in beskaat ûnderwerp, fral as se in religieus, kultureel of etnysk tema hawwe.
Paapstil
It wurdt sjoen as diel fan it doarp Aldesyl, mar leit der feitlik los fan; it leit sa'n 500 meter eastliker. De namme fan it buorskip ferwiist nei de tille oer it Meedstermaar. Dy tille waard yn 1878 ferfongen troch in Draaibrêge en - mooglk yn de jierren 1930 - troch de hjoeddeiske tille. By it brechje soe in katolyk, in paap wenne hawwe dy't yn de tiid fan de reformaasje syn leauwe trou bleau. Winliken is it in skelnamme.
Marcus van Heloma
Van Heloma stelde de Heloma-plakette yn, in wikselpriis foar de nasjonale bûnswedstryd om it kampioenskip lange baan.
Slach om de Ofslútdyk
De slach
De Ofslútdyk hat it ienichste plak yn Nederlân west dêr’t de Nederlânske militêren net ferslein waarden troch de Dútsers.
Coulonhûs
thumb|320px|It Coulonhûs yn 2013 It Coulonhûs is in steatlik pân en ryksmonumint op de hoeke fan de Doelestrjitte/Grienewei yn Ljouwert. It is mei de keppele gebouwen oan de Doelestrjitte it ûnderkommen fan de Fryske Akademy. It hoekpân is yn 1713 set. Ferskate keamers binne ynrjochte yn 'Hollânske' Loadewyk XIV-styl, mei bysûndere skilderijen en houtfykwurk.
Gaasterlân (gemeente)
Skiednis
By de gemeentlike weryndieling fan 1984 waard Gaasterlân op 1 jannewaris fan dat jier mei de gemeente Sleat en in lyts part fan 'e gemeente Himmelumer Aldefurd (de doarpen Ealahuzen, Kolderwâlde en Aldegea) feriene ta in nije gemeente. Dy hiet yn 't earstoan ek Gaasterlân, mar yn juny 1985 waard de namme feroare yn Gaasterlân-Sleat.
Pieter Mudstra
Biografy
Mudstra groeide op in earmoed op Sumarreheide dêr't er altyd wenjen bleaun is. Hy koe oan de earmoed ûntkomme troch yn 1942, nei't er lid fan de NSB wurden wie, ûnder lieding fan dr. Assien Bohmers, mei noch fiif oare Friezen , mei de dwaan oan de opgravingen by it Tsjechyske Unterwistenitz. Dat waard nammentlik goed betelle. Doe't it wurk dêr dien wie soe er oerpleatst wurde moatte, mar hy frege en krige ferlof foar Nederlân en bleau thús. De Grüne Polizei hat ien kear by him oan de doar west doe't er net thús wie, dêrnei waard er gewurden litten. De affêre is Mudstra wol op de nedige krityk kaam te stean.
Catharina-Amalia fan de Nederlannen
Prinsesse Amalia is de earste yn de oarder fan troanopfolging fan har heit Willem-Alexander. Sûnt har heit kening wurden is, is sy Prinsesse fan Oranje.
Nammen
Prinsesse Amalia is op de neikommende wize ferneamd:
Utkearing
Fan har achttjinde ôf hat Amalia rjocht op in jierliks steatsynkommen fan 296.000 euro en 1.338.000 euro foar personele en materiële stipe. De dei nei har eineksamenútslach fan de middelbere skoalle makke se buorkundich dat hja oant it ôfsluten fan har studintetiid it ynkommensdiel fan har steatsútkearing yn de steatskas werom stoart sil. Amalia sei allinnich dat part fan it ûnkostediel te behâlden yn safier't se dêr gebrûk fan makket.
Latécoère 300
De Latécoère 300 wie in rige boarger- en militêre fleanboaten. Sy waarden makke troch de Frânske fleanmasinefabrikant Latécoère yn de jierren '30 fan de 20e iuw. De earste Latécoère 300 fleach yn 1931 en rekke te sink yn itselde jier. It tastel waard fannijs boud en fleach wer yn 1932, it krige de namme Croix du Sud ('Suderkrús'). De 300 wie in iendekker mei parasolfleugels. It tastel waard oandreaun troch fjouwer motoaren fan 650 hk it stik, (mei twa lûk- en twa triuwpropellers). Mei de 300 waard in ynternasjonaal fleanrekord foar fleanboaten set op 31 desimber 1933; der waard 3.697 km non-stop flein tusken de mar Berre ûnder Marseille en Saint-Louis yn Senegal. It tastel kaam as postfleanmasine yn tsjinst fan Air France en brocht post oer de Atlantyske Oseaan fan Dakar yn Senegal nei Natal yn Brazylje. It tastel fleach 23 misjes eardat it op 7 desimber 1936 boppe see ferlern gie. De piloat wie doe de ferneamde Frânske fleander Jean Mermoz.
Memel (rivier)
Dêrnei foarmet de Memel de grins mei de Russyske enklave Kaliningrad. Op de linkerigge leit hjir de stêd Sovjetsk. Op 48 kilometer fan de mûning ôf begjint de delta fan de Nemunas: earst splitst de rivier him yn de Rusne (noardlik) en de Matrosovka (súdlik), en dêrnei splitst de Rusne him yn Atmata (noard) en Skirvite (súd), wêrby't it eilân Rusne ûntstiet. De Litousk-Russyske grins rint it trajekt Rusne-Skirvite bylâns.
Snieûlen
It skaai waard yntrodusearre troch James Stephens yn 1826, om de Snieûle út it skaai fan de Ulen (Strix) wei te heljen. Yn 1999 waard lykwols fêststeld dat de Snieûle genetysk nei-besibbe wie oan de Amerikaanske Oehoe en de Magelhaanoehoe. Dêrom waard de Snieûle oerbrocht nei it skaai fan de Oehoes.
Sachsenhausen (konsintraasjekamp)
Keppelings om utens
thumb|center|1400px| Sachsenhausen
Snieûle
Sjoch ek
List fan fûgels
Terkaple
Oenemastins
thumb|left|250px|Oenemastins (2011)
Nijehou
Yn datselde jier krige Ljouwert stedsrjochten.
List fan planetoïden 1201-1300
Dit is in list fan planetoïden 1201-1300.
Vegelinsoard
Skiednis
Yn 1884 waard hjir in âld houten doopfont opgroeven. Yn 1955 binne der bewenningsspoaren út de Karolingyske tiid fûn. It besjen wurdich is de Grevensmole.
Yn 1924 waard in halte iepene yn Stobbegat (Vegelinsoard) oan it spoar Ljouwert-Swol.
Hannelsposten fan de VOC yn it Midden-Easten
Jemen
thumb|right|350px|Gesicht op Mokka yn 1692 Dizze faktorijen stienen ûnder Suratte yn Yndia
Fanûatû
Befolking
It grutste part fan de befolking fan Fanûatû (98,5%) binne ynhiemske Melaneezjers, oaren binne Jeropeanen, Aziaten en minsken dy't fan oare eilannen komme yn de Stille Oceaan.
Talen
Der binne trije offisjele talen, te witten: Ingelsk, Frânsk en Bislama. Bislama is in pidgin Kreoolske taal dy't op it Ingelsk basearre is en beynfloede troch it Frânsk en talen út it suden fan Fanûatû. Dêrneist wurde der noch goed hûndert lokale talen sprutsen op de ferskillende eilannen. It oantal talen per haad fan de befolking is in Fanûatû dan ek heger as hokker lân yn de wrâld dan ek en it oantal sprekkers leit per taal trochstrings om 2000 sprekkers. Alle ynhiemske talen binne Austronesyske talen.
Keswick (Cumbria)
Keswick is in plak yn it Ingelske greefskip Cumbria. Keswick hat 4281 ynwenners en leit ynbêde tusken de fells (Ingelsk ekwifalint fan fjell) fan de berch Skiddaw (931 meter) en de mar Derwent Water yn it nasjonaal park Lake District. De foto is nomd fan de dyk ôf nei de top fan de fell Walla Crag.
Around the World in Eighty Days
"Around the World in Eighty Days" of "Around the World in 80 Days" hat yn de Wikipedy ferskate betsjuttings:
Depa Billaba
Nabookrisis
Yn 32 f.Sl.Y., as de Nabookrisis útbrekt, tsjinnet Depa Billaba noch as lid fan 'e Hege Jedi Ried. Se is behelle yn 'e rieplachtings fan 'e ried oer de krisis sels, mar ek oer it wer opdûken fan 'e Sith, de âlde aartsfijannen fan 'e Jedi, fan wa't oannommen waard dat se tûzenen jierren lyn al útrûge wiene.
Keppelings om utens
List of Star Wars characters
Sibrandabuorster Feart
De namme Sibrandabuorster Feart jildt sûnt 15 maart 2007 as de offisjele namme, as ferfanging foar de eardere offisjele namme Sijbrandabuurstervaart.
Urk
Urk is in plak en gemeente yn de Noardeastpolder yn de provinsje Flevolân. Urk is de lytste gemeente fan Flevolân. De gemeente hat (, boarne: CBS) op in oerflak fan 13,15 km².
Stillibben
Stillibbens fan foar 1700 hawwe faak religieuze en/of allegoaryske symboalen. Doetiids ferstiene taskôgers de djippere betsjutting fan sjochtwei foarwurpen better as no. Bygelyks in memento mori, troch in kombinaasje fan in bibel mei in minsklike plasse ôf te byldzjen.
Sjoch ek
Henk Helmantel, stillibbenskilder en ien fan de Noardlike realisten.
Petrus (apostel)
Ferearing
thumb|right|De tombe fan Petrus. Yn Petrus syn tiid waard it lichem ornaris flakby de eksekúsje begroeven. Dat is ek bard mei it lichem fan Petrus. Al gau is der in lyts monumintsje delsetten as werkenning foar de pylgers dy’t it grêf besykje woenen, en om foar te kommen dat it grêfmonuminten dy't yn dy tiid boud waarden foar rike boarchers, it grêf ûnberikber meitsje soenen. Troch keizer Konstantijn is der de earste Sint-Piters basilyk boud, dy’t oant de 16e iuw stien hat. Boppe-op het grêf is it alter setten. De Sint-Piter fan no is op it selde plak boud. By renovaasjewurk yn de jierren '30 fan de 20e iuw is it grêf fan Petrus iepene. Yn dat grêf lei in ridlik goed bewarre skelet fan in stevich boude man fan in jier of 60-70. Algemien giet men der fan út dat dit de stoffelike resten binne fan de Joadske fisker Simon, de apostel fan Jezus.
Evangeelje fan Jehannes
Skriuwer en oarsprong
Neffens Jehannes 21 soe dit evangeelje fuortkomme út it tsjûgenis fan ien fan 'e dissipels fan Jezus, "de dissipel dy't Jezus leafhie", wêrmei't neffens de kristlike tradysje út 'e twadde iuw de apostel Jehannes bedoeld wêze soe. It Evangeelje fan Jehannes is wat de skriuwstyl oanbelanget de trije brieven fan Jehannes net wanlyk, mar neffens de measte hjoeddeiske bibelwittenskippers is Jehannes dochs net de skriuwer fan it nei him neamde evangeelje. Op grûn fan resint ûndersyk is men fan tinken dat Jehannes nei gedachten yn trije stadia skreaun is en tusken 90 en 100 syn definitive foarm krige. Neffens dizze, frij algemien akseptearre teory binne der ferskate skriuwers oer gear west. Earst waard der in ferslach skreaun op grûn fan in persoanlik tsjûgenis fan Jezus (dat mooglikerwize fan 'e apostel Jehannes kommen wêze kin); dêrnei waard dy tekst oanfolle en oardere mei help fan oare boarnen; en einlings waard it nochris op 'e nij besjoen yn 'e kontekst fan 'e oare trije kanonike evangeeljes.
Steltklút
Fuortplanting
De Steltkluten briede meast yn lytse koloanjes, ek wol tegearre mei de gewoane Kluten. Se lizze meast 4 aaien, dy't yn 22-26 dagen útbred wurde. De jongen kinne fleane at se sa'n 30-35 dagen âld binne.
Simon van Wattum
Tekstenfan him waarden ûnder oaren brocht trich de Grinslânske folkgroep Törf.
Goose Green
Goose Green farm is in gigantyske buorkerij. Mei 430,000 km2 is it dûbel sa grut as de buorkerijen yn Port Howard en North Arm. Yn de Falklânoarloch wie Goose Green it toaniel fan gefjochten tusken it Ingelske- en Argentynske leger.
Mokka (Jemen)
Ut de skiednis
De stêd wie yn hannen fan it Ottomaanske Ryk oant it yn 1636 in ûnôfhinklike steat waard. De Ottomanen besetten de stêd wer fan 1849 oant 1918.
Dirk Yde Sjaarda
Dirk-Yde Sjaarda (Easterein, 17 july 1983) is in earder keatser fan de Sjaardaleane út Easterein.
Kalifornyske bever
Dizze soarte wie nau besibbe oan 'e beide noch libbene beversoarten, mar stoar oan 'e ein fan it Mioseen of it begjin fan it Pleistoseen út. Wat uterlik oanbelanget wie de Kalifornyske bever de moderne Kanadeeske bever (Castor canadensis) net wanlyk, mar hy wie grutter fan stal.
Heere Oosterbaan
Yn 1795 waard er keazen as lid foar de Nationale Vergadering
East-Falklân
Geografy
East-Falklân wurdt fan West-Falklân skieden troch de Falklân Sound. It súdlike part fan it eilân, dat troch in lâningte ferbûn is mei it noardlike part, stiet bekend as Lafonia.
Sneker Pan (skûtsje)
Resultaten
Klaas van der Meulen stapte nei twa jier al wer op, omdat er skipper wurde koe op de Südwesthoeke, dêr’t er earder fjouwer kear kampioen mei west hie. Doe waard Jan van Akker oansteld as skipper en der kaam al gau in oar skûtsje, boud yn 1913 op de Piip yn Drachten.
Republyk
In republyk is in steatsfoarm dêr't de lieder of lieders fan it lân by keazen wurdt. It stiet min of te mear tsjin de monargy oer, dêr't ien lieder troch erfopfolging oanwiisd wurdt.
Eva Jinek
Biografy
Eva is berne yn Tulsa, Oklahoma en groeide op yn Washington, D.C., Feriene Steaten. Har Tsjechyske âlden emigrearren nei Nederlân doe't hja alve wie. “Krekt foar't ik nei de middelbere skoalle soe, besletten se dat se dochs leaver woene dat myn broer - spylfilmprodusint Jan Jinek - en ik yn Jeropa fierder grut wurde soene. Ik wit noch dat ik al nei seis wike myn earste petearke yn it Nederlânsk hie.”
Op 4 juny 2010 makke hja har radiodebút as fêste ynfaller foar it radioprogramma Met het Oog op Morgen. Op 29 april 2011 fersloech Jinek mei Tim Overdiek it houlik tusken prins William en Kate Middleton foar de NOS út Londen wei.
Persoanlik
Eva Jinek en har partner Dexter van de Voorn hawwe in soan, Pax Valentijn, dy't berne waard op 6 septimber 2018.
Planten
De rol fan planten
Hoewol't sekuere sifers dreech fêst te stellen binne, waard der yn 2010 rûsd dat der tusken de 300.000 en 315.000 ferskillende plantesoarten op 'e wrâld binne. De grutte mearderheid dêrfan, rûchwei 260.000 oant 290.000, bestiet út siedplanten. Planten foarmje in krúsjaal en ûnmisber diel fan 'e wrâldekology, mei't se it grutste part fan 'e beskikbere soerstof produsearje en iten foar alle heterotrofe organismen foarmje (dy't har enerzjy út 'e konsumpsje fan oare organismen helje). Sels de útslutende karnivoaren ûnder de bisten binne dochs noch yndirekt fan planten ôfhinklik om't harren proaidieren (of de proaidieren fan 'e proaidieren, ensfh.) derfan libje. Planten dy't nôt, fruchten, grienten en oare ytbere dielen produsearje, wurde al milennia lang troch de minske domestisearre. Oare planten wurde brûkt om te pronk te setten (sierplanten), en oant frij resint tsjinnen se as de boarne fan hast alle medisinen.
Nann Peter Mungard
Yn 1909 waard syn Sölringer wurdboek publisearre, 'For Sölring Spraak en Wiis'. Hy waard earelid fan it Selskip foar Fryske Taal en Skriftekennisse, dy't oanmoedige om in wurdboek fan it Noard-Frysk te meitsjen. It foarste diel wie yn 1913 klear, mar dy ferskynde net.
Grêftskrift
Wat dêst, dit dö me Lif en Siil;
Oranjerats
Oranjerats wurdt meast iten mei sean klapstik, gehak of al as net rikke speklapkes wêrby't de woartels en sipels dan yn it kôkfocht garre wurde.
Bahama's
Skiednis
Yn 1717 waarden de eilannen in Britske koloanje en waard in ein makke oan de piraterij. Nei de Amerikaanske ûnôfhinklikens joech de Britske oerheid lân wei oan loyalisten en naam de befolking yn in pear jier ta yn omfang. Op de eilannen waarden plantaazjes stifte en út Afrika waarden slaven helle. Yn de Amerikaanske Boargeroarloch besochten de súdlike steaten troch de Bahama's de hannelsblokkade te omsyljen. Yn ruil foar katoen soarge Ingelân foar wapens en munysje.
Demografy
Fan alle eilannen binne yn totaal 40 bewenne. De offisjele taal is it Ingelsk en de befolking bestiet foar 85% út negers, 12% blanken en 3% fan oare komôf.
Akteur
Stúdzjes
Foar akteurs binne spesjale stúdzjes stifte. Sa is dêr in tonielskoalle yn ûnder oare Amsterdam en Utert, de Akademy foar Drama yn Eindhoven en de Teaterskoalle yn Amsterdam.
Katedraal fan Segovia
De Santa Iglesia Catedral de Nuestra Señora de la Asunción y de San Frutos de Segovia (De Katedrale tsjerke fan de Himelfeart fan Us leaffrouwe en fan Sint-Fruktus fan Segovia) is de katedraal fan it bisdom Segovia yn Spanje. De katedraal waard tusken de 16 en 18e iuw boud yn de goatyske styl mei renêssânse eleminten. Yn in tiid dat de arsjitektuer fan de renêssânse de goatyske boustyl yn hiel Europa al ferfongen hie, waard de katedraal fan Segovia noch hast hielendal yn goatyske styl boud en dêrmei is it ien fan de jongste goatyske katedralen fan Europa.
Ynterieur
thumb|left|Ynterieur It hjoeddeiske haadalter waard tusken 1768 en 1775 troch Carlos III (1759-1788) boud yn it atelier fan it Keninklik Paleis yn Madrid neffens in ûntwerp fan Francisco Sabatini (1722-1795). Yn de sintrale nis is in sittende Madonna, de 'Virgen de la Paz', in 13e-iuwske byld, dat skonken waard troch kening Hindrik IV. Yn de 18e iuw waard it sulverbeslach tafoege oan it keunstwurk.
Anthony Gormley
Biografy
Gormley groeide op yn Hampstead. Hy studearre fan 1968 - 1971 archeology, antropology en keunstskiednis oan it Trinity College, Cambridge, wêrnei't hy nei Yndia en Sri Lanka gie om him te ferdjipjen yn it Boedisme. Werom yn Londen, trije jier letter yn 1974, gie Gormley fierder mei syn stúdzje oan de Central School of Art (no bekend as Central Saint Martins College of Art and Design) en it Goldsmiths College, die in postgraduate stúdzje byldhoukeunst tusken 1977 en 1979 oan de Slade School of Art, University College London.
Sjintoïsme
Yn de Sjinto godstsjinst wurde de Kami oanbeden, dit binne natuergeasten. Guon Kami binne lokaal, dat wol sizze dat dy geasten by in bepaald plak hearre, wylst oare ferienselvige wurde mei gruttere objekten en ferskynsels yn de natoer. Amaterasu, bygelyks is de sinnegoadin.
The Eiger Sanction (film)
The Eiger Sanction is in Amerikaanske spionaazjeskriller út 1975 ûnder rezjy fan Clint Eastwood, mei yn 'e haadrollen hysels en George Kennedy. De titel ferwiist nei in "sanksje" (yn dit gefal in eufemisme foar ferjilding) op 'e berch de Eiger, yn Switserlân. It ferhaal giet oer Jonathan Hemlock, in heechlearaar keunstskiednis en berchbeklimmer, dy't ek in pinsjonearre hiermoardner foar in (fiktive) Amerikaanske ynljochtingetsjinst blykt te wêzen. Hy wurdt troch syn eardere wurkjouwer sjantearre om werom te kearen foar ien lêste misje, wêrby't er de moardner fan in âlde freon by wize fan ferjilding om hals bringe moat. Om't de identiteit fan 'e moardner ûnbekend is, moat Hemlock him by in ynternasjonaal team fan alpinisten jaan, dat de noardwand fan 'e Eiger beklimme wol. De moardner makket dêr ek diel fan út, en Hemlock moat ûnder de beklimming útsykje wa't dat is en hoe't er dy persoan deameitsje kin foar't er sels út 'e ljochten holpen wurdt. Fan 'e filmkritisy krige The Eiger Sanction mingde resinsjes, en yn 'e bioskopen wie de film in beskieden kommersjeel súkses.